喺呢場記者會見前後，上海百代唱片公司收錄咗佢嘅《夜來香》《海燕》《恨不相逢未嫁時》《防空歌》《第二夢》，呢啲都轟動一時。其中汪兆銘政權（南京國民政府）搞嘅愛國歌曲《防空歌》引發咗中國人嘅祖國防衛意識。另外，1945年6月23、24、25號李香蘭喺上海靜安寺路（現今南京西路）嘅大光明大戲院（Grand Theatre；現今大光明電影院）搞演唱會，演唱包含主打曲《夜來香》嘅中、日、歐美嘅歌曲，贏得觀衆嘅喝彩。之後佢人氣依舊，李香蘭共周璇、白光、姚莉、吳鶯音係上海灘「五大歌后」。